Gandia acull aquest diumenge la V edició de la Cursa de les Empreses de la Safor-ESIC
15 novembre 2024

## Gandia acull aquest diumenge la V edició de la Cursa de les Empreses de la Safor-ESIC15 novembre 2024Última actualització: 15 novembre 2024

![](../gestion/img/8c414ee5adb9efaa24d44fd27fa4eea908e50d02d1e08a966c7b7ece466852dc.jpg)  
  

El regidor delegat d'Esports, Jesús Naveiro; la regidora delegada d'Economia, Empresa i Ocupació, Elena Moncho, i Lidia Balada, del Club d'Atletisme Safor-Teika, han informat hui de l'última hora de la cinquena edició de la Cursa de les Empreses de la Safor- ESIC, esdeveniment esportiu que celebra Gandia des del 2019, i que tindrà lloc aquest diumenge, 17 de novembre, a les 9.30 hores.

Moncho ha destacat que la participació creix any a any i que en aquesta edició són més de 100 les empreses que estaran presents a la prova. "Hem de tindre en compte que és una prova important perquè fomenta la millora del benestar físic dels treballadors i incentiva les bones relacions entre els treballadors i les sinergies entre empreses".

Tal com ha explicat Naveiro, l'eixida i la meta seran a la plaça de l'Exèrcit Espanyol – Jardinet sobre un recorregut de 6,8 quilòmetres de dues voltes d'1,65 i 5,15 km, i travessarà els barris de Corea i el Centre Històric.

L'edil ha volgut agrair la participació de totes les empreses, i ha destacat que seran prop de 100 empleats públics del consistori els que participaran en la carrera. "Animem els veïns a sumar-se com a corredors o espectadors per recolzar aquesta celebració de l'esport".

Per part seua, Balada ha agraït la implicació del consistori i ha mostrat la seua satisfacció pel creixement de la competició. Una prova on el nombre d'inscripcions ha crescut un 35% respecte a l'any passat. També ha agraït a les falles del barri de Corea i a l'Associació de Veïns per sumar-se a la iniciativa.

La representant del Club d'Atletisme Safor-Teika ha destacat la responsabilitat social de les empreses a l'hora de fomentar els hàbits de vida saludable entre els seus empleats.

Balada ha demanat als participants que acudisquen a la plaça abans de les 9 del matí per poder tindre la foto de les empreses al photocall i participar en la cercavila prèvia a la prova.

Entre les novetats, també s'ha destacat el esmorzar popular que s'ha organitzat al pati del col·legi Cervantes.

La recollida de dorsals serà aquest dissabte d'11 a 14 hores i de 18 a 20 hores a la plaça del Jardinet o el mateix dia de la prova fins 30 minuts abans de la sortida.

Des del Club han destacat que aprofitant la celebració de la cursa es farà una recollida d'aliments on s'han implicat la Fundació Next2U i Bunyoleres sense Fronteres. Els aliments recollits seran cuinats per Bunyoleres i traslladats a les zones afectades. Paral·lelament, i gràcies a Protecció Civil Oliva i Moto Event Safor, es recolliran materials per a l'emmagatzematge de roba.

[Twittear](https://twitter.com/share)